Mpiga picha Duncan Moore amesafiri kuelekea kuona namna jamii zinavyoshinikiza mchezo huu leo na kutaka utambulike rasmi.

Mapema Jumamosi asubuhi mpambanishaji wa fahali na kikosi chake  kinaelekea katika uwanja ambapo atamkutanisha fahali wake na wa upinzani kutoka kijiji kingine.

Msafara huo unajumuisha  wapigaji ngoma ya kitamaduni ya Isukuti ilio maarufu katika eneo hilo la magharibi na wanamsindikiza fahali  kueleka kwenye mpambano, huku wakivutia umati wa watu njiani.

Wakati umati unakusanyika, watoto wanakweqa mitini kupata taswira nzuri  na kuwakwepa fahali hao wanaopita. Ijapokuwa hili ni tukio dogo kuna mapambano makubwa zaidi katika maeneo makuu yanayovutia idadi kubwa zaidi ya watu.

Watazamaji wanamkagua fahali, Misango, kabla ya pambano. Ni mdogo aliye na uwezo wa kukuwa, na mwenye thamani ya kiasi cha $800.  

Fahali wa pili katika pambano hili ni, Tupa Tupa, anamshambulia mojawapo ya wanaume wanaojaribu kumsindikiza kwenda kwenye pambano hilo. wanaume wameshika fimbo wakiwashunga fahali hao, lakini wanapojaribu kutoroka, hakuna la kufanya.

Lililo hatari zaidi katika mchezo huu, hususan unapofanyika katika maeneo yasio rasmi, ni kutazama. hapa msichana anaondolewa  baada ya kushambuliwa na fahali aliyeamua kutoroka badala ya kupambana.

Baada ya kupimana nguvu na kutishiana kwa muda fulani , fahali hao husambuliana  na mpambano huanza rasmi. wanaweza kupigana katika sehemu yoyote na mara hii hapa ilikuwa katika shamba la mahindi.

Umati unafuatilia mpambano Kakamega na mara nyingine watu wanakimbia kuepuka kushambuliwa.

Mashabiki wanakusanyika na kushangilia kwa nderemo mithili ya vita kati ya wapiganaji wawili.

Licha ya pingamizi kutoka kwa wateteaji haki za wanyama, wanaoshinikiza mchezo huo wanaeleza kwamba ni mchezo ulio na faida za kiuchumi  na sehemu ya utamaduni wa jamii ya Waluhya.

Gerald Ashiono, mwenyekiti wa wamiliki fahali anatazama. Kundi hilo huhakikisha mashindano yanasajiliwa, na fahali wanashughulikiwa na viwanja sahihi vinatumika kwa mashindano hayo.

Pembe zinagongana,... \n\nNipe kichwa kizuri cha makala hapo juu.
Kwa picha: Mapambano ya fahali yanayovutia umati wa mashabiki Kenya